APROBACIÓN DEFINITIVA MODIFICACIÓN ORDENANZA ZONA AZUL
ADMINISTRACIÓN LOCAL — Municipal — Gondomar (Ordenanzas e Regulamentos, 07/04/2016)

Rematado o prazo de exposición ao público da modificación da Ordenanza municipal de carga e descarga, aprobada inicialmente por acordo plenario de data 03/12/2015 anunciado no BOP nº 250 de 30/12/2015, sen que se formularan reclamacións, alegacións ou observacións contra o mesmo, enténdese elevado a definitivo o citado acordo de aprobación inicial en virtude do disposto no artigo 70.2 da Lei 7/85, de 02/04 reguladora das bases de réxime local procedendo á publicación do seu texto íntegro. Artigo 1º.— De acordo co establecido no artigo 25 da Lei 7/85, Reguladora das Bases do Réxime Local, das disposicións contidas no Real decreto lexislativo 339/90 de 2 de marzo, que aproba o texto articulado da lei sobre tráfico, circulación de vehículos a motor e seguridade vial, do Real decreto 1398/93 de 4 de agosto que aproba o regulamento do procedemento do exercizo da potestade sancionadora e da Lei 5/97 de 24 de marzo, da reforma do texto articulado da Lei 339/90, dítase a presente ordenanza que ten por obxecto regular o estacionamento limitado-gratuito co fin de garantir a rotación de vehículos nas rúas consideradas como zona azul. Artigo 2º.— Considerando que a ocupación de vía pública co estacionamento de vehículos, supón o uso dun ben escaso, que debe ser repartido en virtude das facultades que se lle recoñecen ao Concello no artigo 25 da Lei reguladora das bases de réxime local, e no artigo 7 do texto articulado da Lei sobre tráfico, circulación de vehículos de motor e seguridade vial, créase o “Servizo de Zona Azul Gratuíta”, que pretende acadar o acceso igualitario e limitado de todos os condutores/as ao aparcamento nas zonas onde consideramos que este é especialmente deficitario. Artigo 3º.— Os estacionamentos regulados e con horario limitado gratuíto, que existirán naquelas rúas habilitadas e sinalizadas para iso, e que se determinarán por medio da Alcaldía e que en todo caso deberán coexistir coas de libre utilización, someteranse as seguintes obrigas: 1) O estacionamento efectuarase mediante disco comprobante, que indicará a hora en que efectuou o estacionamento, ou por medio de outros medios, incluso electrónicos.2) O condutor/a do vehículo esta obrigado a colocar o disco horario nun lugar da parte interior do parabrisas que permita totalmente a súa visibilidade dende o exterior, ou ben seguir e cumprir as indicacións que por medios electrónicos poida existir.3) O período máximo de permanencia dun vehículo na zona azul será dunha hora e media, que nalgúns casos poderá incrementarse en unha hora máis se cumpre os requisitos que se poidan establecer en cada caso.4) Unha vez concluído o tempo máximo de utilización o vehículo deberá abandonar o estacionamento e non poderá volver a estacionalo na mesma rúa ata transcorridas tres horas.5) Despois de sinalar a hora de chegada do disco horario, non se poderá variar ata que o vehículo abandone o estacionamento en zona azul.4-1.—A falta de disco comprobante do horario.4-2.—Sobrepasar o límite horario indicado no comprobante.4-3.—Modificar a hora de chegada despois do estacionamento.4-4.—Estacionar de novo o vehículo na mesma rúa ou praza, antes de transcorridas tres horas, contadas dende a hora de chegada.4-5.—Ocupar dúas prazas de aparcamento ou no axustarse ao espazo marcado para o vehículo. Artigo 5º.— Sen prexuízo da denuncia correspondente, o Concello poderá adoptar, nos supostos de infracción previstos no artigo 4º, as medidas cautelares dentro do disposto na norma de aplicación: 5-1.—A inmobilización do vehículo e a retirada do mesmo da vía pública e o seu traslado ao depósito municipal.5-2.—O controlador encargado de vixilancia, se existe, en zona azul, poderá requirir aos axentes da Policía Local, para que estes, se así procede, requiran os servizos do guindastre municipal ou privado, para retirar o vehículo que incumpra ás normas da presente ordenanza. O horario e data de estacionamento en zona azul será: de 09,00 a 13,00 polas mañás e de 16,00 a 19,00 polas tardes os días laborables e de 9.00 a 13.00 os sábados. MAÑÁ Horario de chegada Hora de saída Antes das 09,00 horas 10,00 horas Entre 09,00 e 09,30 10,30 Entre 09,30 e 10,00 11,00 Entre 10,00 e 10,30 11,30 Entre 10,30 e 11,00 12,00 Entre 11,00 e 11,30 12,30 Entre 11,30 e 12,00 13,00 Entre 12,00 e 12,30 13,30 TARDE Hora de chegada Hora de saída Antes das 16 hora 17,00 Entre as 16,00 e as 16,30 17,30 Entre as 16,30 e as 17,00 18,00 Entre as 17,00 e as 17,30 18,30 Artigo 7º.— Están exentos das limitacións de estacionamento de Zona Azul os vehículos seguintes: 7-1.—Vehículos oficiais de policía, bombeiros, protección civil, ambulancias e vehículos sanitarios e servizo de urxencias en xeral.7-2.—Aqueles vehículos que teñan autorización municipal para actividades específicas de ocupación de vía pública. Esta ordenanza, entrará en vigor unha vez aprobada definitivamente polo Concello e publicado o texto íntegro e transcorra o prazo de quince días a que se refiren os artigos 70.2 e 65.2 da Lei 7/1985 de 2 de abril reguladora das bases de réxime local. O disco de control consiste nunha pequena roda de 1 1x11 cm., os materiais empregados poden ser o aluminio, plástico ou cartolina. Poderá realizarse en varios colores. O disco terá dúas ventás. Na ventá esquerda debera figura-la hora de chegada que fixará o condutor ao xirar o disco, e na ventá dereita terá que verse a hora límite a que ten que abandonar o lugar, de acordo coa franxa horaria que se establece na presente ordenanza. En Gondomar, a 18 de marzo de 2016.—O Alcalde-Presidente, Juan Francisco Ferreira González.